cyanic-selkie/wikianc huggingface dataset:
खानसामा उपज़िला
जनसांख्यिकी
यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।
अवस्थिती
खानसामा उपजिला बांग्लादेश के उत्तरी सीमान्तों में स्थित, रंगपुर विभाग के  दिनाजपुर जिले  में स्थित है।
बाहरी कड़ियाँ
श्रेणी:रंगपुर विभाग के उपजिले
अम्मान
अम्मान (अरबी عمان), जोर्डन राज्य की राजधानी, १२ लाख से ज़्यादा लोगों का शहर है।
अर्धपारगम्य झिल्ली
अर्धपारगम्य झिल्ली (semipermeable membrane) एक प्रकार की जैविक झिल्ली है जो कुछ अणुओं या ऑयनों को अपने से होकर पार होने देती है जबकि अन्य को नही। यह कृत्रिम झिल्ली भी होती है जिसे जल शुद्धीकरण हेतु प्रयोग किया जाता है।
विष्णु श्रीधर वाकणकर
डॉ विष्णु श्रीधर वाकणकर (उपाख्य : हरिभाऊ वाकणकर ; 4 मई 1919 – 3 अप्रैल 1988) भारत के एक प्रमुख पुरातत्वविद् थे। उन्होंने भोपाल के निकट भीमबेटका के प्राचीन शिलाचित्रों का अन्वेषण किया। अनुमान है कि यह चित्र १,७५,००० वर्ष पुरानें हैं। इन चित्रों का परीक्षण कार्बन-डेटिंग पद्धति से किया गया, इसीके परिणामस्वरूप इन चित्रों के काल-खंड का ज्ञान होता है। इससे यह भी सिद्ध होता है कि उस समय रायसेन जिले में स्थित भीम बैठका गुफाओं में मनुष्य रहता था और वो चित्र बनाता था। सन १९७५ में भारत सरकार ने उन्हें पद्मश्री से सम्मानित किया।
श्री वाकणकर जन्म मध्य प्रदेश के नीमच में हुआ था। वे संस्कार भारती से सम्बद्ध थे, संस्कार भारती के संस्थापक महामंत्री थे। ज्ञात हो कि संस्कार भारती संगठन कला एवं साहित्य को समर्पित अखिल भारतीय संगठन है। इसकी स्थापना चित्रकार बाबा योगेंद्र जी पद्मश्री (2017) ने 1981 में की।
डॉ॰ वाकणकर जी ने अपना समस्त जीवन भारत की सांस्कृतिक धरोहरों को सहेजने में अर्पित किया। उन्होंने अपने अथक शोध द्वारा भारत की समृद्ध प्राचीन संस्कृति व सभ्यता से सारे विश्व को अवगत कराया। इन्होंने 'सरस्वती नदी भारतवर्ष में बहती थी', इसकी अपने अन्वेषण में पुष्टि करने के साथ-साथ इस अदृश्य हो गई नदी के बहने का मार्ग भी बताया। इनके शोध के परिणाम सम्पूर्ण विश्व को आश्चर्यचकित कर देने बाले हैं। आर्य-द्रविड़ आक्रमण सिद्धान्त को झुठलाने बाली सच्चाई से सबको अवगत कराने का महत्वपूर्ण कार्य सम्पादित किया।
राष्ट्रीय स्वयंसेवक संघ में आने पर उन्होंने आदिवासी क्षेत्रों में सामाजिक और शैक्षिक उत्थान कार्य किया। लगभग 50 वर्षों तक जंगलों में पैदल घूमकर विभिन्न प्रकार के हजारों चित्रित शैल आश्रयों का पता लगाकर उनकी कापी बनाई तथा देश-विदेश में इस विषय पर विस्तार से लिखा, व्याख्यान दिए और प्रदर्शनी लगाई। प्राचीन भारतीय इतिहास एवं पुरातत्व के क्षेत्र में डॉ॰ वाकणकर ने अपने बहुविध योगदान से अनेक नये पथ का सूत्रपात किया।
संस्कार भारती ने एक महत्वपूर्ण निर्णय लेते हुए इस महान कलाविद, पुरातत्ववेत्ता, शोधकर्ता, इतिहासकार, महान चित्रकार का जन्म-शताब्दी वर्ष 4 मई 2019 से 3 मई 2020 तक मनाने का सर्वसम्मति से निर्णय लिया है। यह इस विश्व विख्यात कला-साधक को सच्ची श्रद्धाञ्जलि होगी।
कॊट्टालं (अनंतपुर)
कॊट्टालं (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
वारता नदी
वारता नदी यूरोप की मुख्य नदियों में से एक है, जो पोलैंड और जर्मनी में होती हुई बहती है। इसका उद्गम कारपेथिऐन पर्वत से हुआ है। यह ओडर नदी की मुख्य सहायक नदियों में से एक है। जर्मनी में इस नदी को 'वारते' तथा पोलैंड में इसे 'वारता' कहते हैं। इसकी कुल लंबाई ५०० मील है। इस नदी में २५० मील तक नावें चलाई जा सकती हैं। ओडर नदी में इसका अंत हो जाता है।
इंदिरा गाँधी तारामंडल
इंदिरा गाँधी तारामंडल लखनऊ स्थित प्लैनेटेरियम है।
"यह तारामंडल सूरज कुंड पार्क में स्थित है व शहर के एक लिए अनूठा आकर्षण है। तारामंडल का शनि के आकार में निर्माण पहली ही नज़र में प्रभावित कर लेता है। " यह पूरी तरह से वातानुकूलित और अत्याधुनिक संयंत्रों से सुसंपन्न है। यहां कला प्रक्षेपण प्रणाली, डिजिटल ध्वनि व्यवस्था के साथ ही विकलांग व्यक्तियों के लिए लिफ्ट रैंप की सुविधा भी है।
शो समय : (40 मिनट अवधि ) का शो आयोजन किया जाता है। दोपहर 1.00 से 1.40 स्कूल की बुकिंग के लिए : दोपहर 2 बजे का शो अंग्रेजी में हिंदी में दोपहर 3.00, 4.00 व 5.00 बजे शो का आयोजन किया जाता है। तारामंडल सोमवार को बंद रहता है।
सिने वाणी
सिने वाणी हिन्दी की एक फिल्मी साप्ताहिक पत्रिका है। यह वर्ष 1956 से मुंबई से लगातार प्रकाशित हो रही है।
गोरधन वर्मा
गोरधन वर्मा (Gordhan Verma) एक भारतीय राजनीतिज्ञ तथा पूर्व राजस्थान विधानसभा में धोद, सीकर से विधायक हैं। वे भारतीय जनता पार्टी के राजनीतिज्ञ हैं।
हिस्पर हिमनद
हिस्पर हिमनद हिमालय पर्वत तंत्र के काराकोरम श्रेणी में स्थित 61 कि॰मी॰ लम्बा हिमनद है। वर्तमान में यह पाकिस्तान अधिकृत कश्मीर का हिस्सा है और लद्दाख के बालिस्तान क्षेत्र में आता है। वस्तुतः ये इलाका एक शीत मरुस्थल है। इसके सहायक के रूप में उत्तरी ढालों से उतरने वाले घाटी हिमनद हारामोश मैसिफ से आते हैं और दक्षिणी ढालों से उतरने वाले कान्जुत सर मैसिफ से। यह बियाफो हिमनद से हिस्पर ला दर्रे के समीप ५,१२८ मी॰ की ऊँचाई पर मिलता है और दोनों संयुक्त रूप से विश्व का सबसे बड़ा (गैर-ध्रुवीय) हिमनद तंत्र बनाते हैं। यह हिमनद दो प्राचीन पर्वतीय राज्यों नागर और बालिस्तान को जोड़ता है। हिस्पर हिमनद के अगल-बगल पर्वतीय ढालों की तीव्रता और इसके पार्श्व मोरेनों के गोलाश्मों की प्रकृति ऐसी है जो यहाँ ट्रेकिंग को ख़ासा मुश्किल बनाती है। इसके चार सहायक हिमनदों को पार करना सबसे मुश्किल और खतरनाक काम होता है।
हिस्पर नदी जो हुंजा नदी की सहायक है इसी हिमनद के पिघलने से उत्पन्न जल से निकलती है। हिस्पर तक लद्दाख के स्कार्डू से होकर पहुँचा जा सकता है।
कालूराम मेघवाल
कालूराम मेघवाल एक भारतीय राजनीतिज्ञ तथा वर्तमान राजस्थान विधानसभा में डग से विधायक हैं। वे भारतीय जनता पार्टी के राजनेता हैं।
केंट काउंटी क्रिकेट क्लब
केंट काउंटी क्रिकेट क्लब
टुनेरा, डीडीहाट तहसील
टुनेरा, डीडीहाट तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
पण्डित सुन्दरलाल शर्मा मुक्त विश्वविद्यालय
'''पं. सुन्दरलाल शर्मा (मुक्त) विश्वविद्यालय''' छत्तीसगढ़ के बिलासपुर में स्थित प्रान्तीय-विश्वविद्यालय है। यह एक मुक्त विश्वविद्यालय है जिसमें दूरस्थ शिक्षा की सुविधा प्रदान की गई है।
पुनरावेदन न्यायालय
पुनरावेदन न्यायालय (Court of appeal) या अपील न्यायालय (Appellate court) ऐसा न्यायालय होता है जिसमें उस क्षेत्र की न्याय व्यवस्था में अपने से निचले स्तर के न्यायालय द्वारा सुनाए गए निर्णय के विरुद्ध पुनरावेदन (गुहार या अपील) सुनने की शक्ति हो।
दगरूपुरा गाँव, बाह (आगरा)
}
पुनरावेदन न्यायालय
न्यायालय स्तर
विश्व के अधिकांश भागों में तीन स्तर के न्यायालय होते हैं:
सेनेटरी नैपकिन
सेनेटरी नैपकिन या 'स्वच्छता पैड' (sanitary napkin, perineal pads या maternity pads) एक चपटी गद्दी होती है जिसे लड़कियों और महिला द्वारा मासिक धर्म के दौरान होने वाले रक्तस्राव के अवशोषण (सोखने) के लिए पहना जाता है। मासिक धर्म के अतिरिक्त इसे योनि की शल्य चिकित्सा के बाद स्वास्थ्य लाभ के समय, लोचिआ (जन्म देने के पश्चात जो खून बहता है), गर्भपात, या किसी भी अन्य की स्थिति में जहाँ योनि से होने वाले किसी भी प्रवाह को अवशोषित करना आवश्यक हो, के समय भी प्रयोग में लाया जाता है।
ललई गाँव, कायमगंज (फर्रुखाबाद)
ललई कायमगंज, फर्रुखाबाद, उत्तर प्रदेश स्थित एक गाँव है।
प्रभास कुमार सिंह
प्रभास कुमार सिंह भारत की सोलहवीं लोकसभा में सांसद हैं। 2014 के चुनावों में इन्होंने ओडिशा की बरगढ़ सीट से बीजू जनता दल की ओर से भाग लिया।
पार्क शिन-हाय
पार्क शिन-हाय (जन्म 18 फरवरी 1990) एक दक्षिण कोरियाई अभिनेत्री और गायिका हैं। उन्हें टेलीविजन नाटक सीढ़ी से स्वर्ग (2003) और ट्री ऑफ हेवन (2006) में अभिनय करने के लिए पहचान मिली। अपनी उम्र की सबसे शानदार अभिनेत्रियों में से एक मानी जाने वाली, पार्क को टेलीविज़न ड्रामा यू आर ब्यूटीफुल (2009), द वारिस (2013), पिनोचियो (2014-2015), डॉक्टर्स (2016), अल्हाम्ब्रा की यादें (2018-2019) और अलाइव (2020), सिसिफस: द मिथ (2021) में उनकी भूमिकाओं के लिए और अधिक पहचान मिली।
2015 में, पार्क फोर्ब्स कोरिया पावर सेलिब्रिटी सूची में 33 वें स्थान पर थी, और 2017 में 12 वें और 2021 में 40 वें स्थान पर थी।
प्रारंभिक जीवन और शिक्षा
पार्क शिन-हाय का जन्म 18 फरवरी, 1990 को ग्वांगजू में हुआ था और सियोल के सोंगपा जिले में पली - बढ़ी। उनका एक बड़ा भाई, पार्क शिन-वोन, एक गिटारवादक और संगीतकार है। पार्क ने गायक ली सेउंग-ह्वान के संगीत वीडियो "फ्लावर" में अपनी पहली उपस्थिति दर्ज की, फिर गायन, नृत्य और अभिनय में औपचारिक प्रशिक्षण लिया।
यंगपा गर्ल्स हाई स्कूल से स्नातक होने के बाद, पार्क ने चुंग-आंग विश्वविद्यालय में भाग लिया। उन्होंने वहां आठ साल तक अध्ययन किया, फिर फरवरी 2016 में थिएटर में डिग्री के साथ स्नातक की उपाधि प्राप्त की। पार्क को दीक्षांत समारोह में विश्वविद्यालय के लिए एक कलाकार राजदूत के रूप में उनकी उपलब्धि के लिए एक सेवा पुरस्कार मिला।
व्यक्तिगत जीवन
7 मार्च, 2018 को, यह पुष्टि हुई कि पार्क 2017 के अंत से अभिनेता चोई ताए-जून के साथ रिश्ते में थी।
सामाजिक गतिविधियों
पार्क ने धर्मार्थ कार्यों में नियमित रूप से भाग लिया है; जैसे 'होप्स, ड्रीम्स, हैप्पी ट्रिप टू कोरिया' गैर-लाभकारी संगठन 'गुड फ्रेंड्स सेव चिल्ड्रन' (जीएफएससी) द्वारा आयोजित फंड जुटाने का कार्यक्रम और लोटे डिपार्टमेंट स्टोर द्वारा लवली हैंड्स अभियान। वह नियमित रूप से धर्मार्थ कार्यों के लिए दान भी करती हैं।
2011 से, पार्क ने "स्टारलाईट एंजल प्रोजेक्ट" की स्थापना की है, जो देश और विदेश में बच्चों की मदद करने के लिए गतिविधियों का नेतृत्व करता है। 2009 में, पार्क ने घाना में "शिंहये के केंद्र" की स्थापना की, जिसमें एक पुस्तकालय और ऑडियो विजुअल हॉल शामिल था। दूसरा केंद्र 2016 में मनीला, फिलीपींस में बनाया गया था। उन्होंने अब्ने नाम का एक बच्चा गोद लिया है जिसका सारा खर्चा वह स्वयं वहन करती है।
20 दिसंबर, 2018 को, पार्क ने 20 वाशिंग मशीन दान में दीं, जो अग्निरोधी कपड़ों को धोने के लिए बनाई गई थीं, जिनकी कुल कीमत लगभग 50 मिलियन थी। इस खबर को सुनने के बाद, एलजी इलेक्ट्रॉनिक्स ने भी पार्क के दान की बराबरी करने का वचन दिया है, इसके लिए उन्होंने जो भी वाशिंग मशीन दान में दी है, उसमें कपड़ों को सुखाने के लिए एक ड्रायर लगा दिया।
सिमोन द बोउआर
सिमोन द बोउआर (फ़्रांसीसी: Simone de Beauvoir) (जन्म: ९ जनवरी १९०८ - मृत्यु : १४ अप्रैल १९८६) एक फ़्रांसीसी लेखिका और दार्शनिक हैं। स्त्री उपेक्षिता (फ़्रांसीसी: Le Deuxième Sexe, जून १९४९) जैसी महत्वपूर्ण पुस्तक लिखने वाली सिमोन का जन्म पैरिस में हुआ था। लड़कियों के लिए बने कैथलिक विद्यालय में उनकी आरंभिक शिक्षा हुई। उनका कहना था की स्त्री पैदा नहीं होती, उसे बनाया जाता है। सिमोन का मानना था कि स्त्रियोचित गुण दरअसल समाज व परिवार द्वारा लड़की में भरे जाते हैं, क्योंकि वह भी वैसे ही जन्म लेती है जैसे कि पुरुष और उसमें भी वे सभी क्षमताएं, इच्छाएं, गुण होते हैं जो कि किसी लड़के में। सिमोन का बचपन सुखपूर्वक बीता, लेकिन बाद के वर्षो में अभावग्रस्त जीवन भी उन्होंने जिया। १५ वर्ष की आयु में सिमोन ने निर्णय ले लिया था कि वह एक लेखिका बनेंगी।
दर्शनशास्त्र, राजनीति और सामाजिक मुद्दे उनके पसंदीदा विषय थे। दर्शन की पढ़ाई करने के लिए उन्होंने पैरिस विश्वविद्यालय में प्रवेश लिया, जहां उनकी भेंट बुद्धिजीवी ज्यां पॉल सा‌र्त्र से हुई। बाद में यह बौद्धिक संबंध आजीवन चला। द सेकंड सेक्स का प्रभा खेतान द्वारा किया गया हिंदी अनुवाद स्त्री उपेक्षिता भी बहुत लोकप्रिय हुआ। १९७० में फ्रांस के स्त्री मुक्ति आंदोलन में सिमोन ने भागीदारी की। स्त्री-अधिकारों सहित तमाम सामाजिक-राजनीतिक मुद्दों पर सिमोन की भागीदारी समय-समय पर होती रही। १९७३ का समय उनके लिए परेशानियों भरा था। सा‌र्त्र दृष्टिहीन हो गए थे। १९८० में सा‌र्त्र का देहांत हो गया। १९८५-८६ में सिमोन का स्वास्थ्य भी बहुत गिर गया था। निमोनिया या फिर पल्मोनरी एडोमा में खराबी के चलते उनका देहांत हो गया। सा‌र्त्र की कब्र के बगल में ही उन्हें भी दफनाया गया।
आरंभिक जीवन
1925 -26 के दौरान सीमोन ने दर्शन और गणित में स्कूल की परीक्षा जीर्ण की और बाक्कालोरिया की डिग्री हासिल कर आगे पढ़ने के लिये यूपी की सैनत मारी और इस्टीट्यूट क्लिक पेरिस में दाखिला लिया। 1926 में सौरमोन के विश्वविद्यालय में उन्होंने दर्शन और साहित्य का कोर्स शुरू किया। सीमोन उन दिनों अपने कजिन जैक से, जो बड़े धनाढ्य परिवार का लड़का था, प्रेम करती थीं पर जैक ने उन्हें ठुकराया। आहत सीमोन समाज सेवा में रुचि लेने लगी, पर ज्यादा दिन नहीं। नियति कुछ और ही चाहती थी।
सन 1927 में उन्होंने दर्शन की डिग्री ली। 1928 में एकौल नौमाल सुपेरियर में दर्शन में स्नातकोत्तर के लिये दाखिला लिया। उन्हें पहली बार स्वतन्त्रता मिली। घरे के बन्धनों से दूर उन्होंने आजादी की खुली साँस ली। एकौल नौमाल में उनका परिचय अस्तित्ववाद के मसीहा दार्शनिक ज्यां पॉल सार्त्र से हो गया। दोनों मेधावी छात्र थे और बड़े अच्छे नम्बरों से परीक्षा पास की। 21 वर्ष की उम में पहले ही प्रयास में दर्शन में पास होकर प्रथम आने वाली पहली छात्रा थी सीमोन। सार्त्र का यह दुसरा प्रयास था। अब वे प्रोफेसर होने के काबिल थे आपस की दोस्ती प्रेम में परिणत होने लगी। सीमोन को सार्त्र किशोर वय में देखे हुए सपनों के साथी लगे। विवाह और वंश परम्परा की अनिवार्यता के खिलाफ दोनों ने निश्चय किया। सीमोन विवाह को एक जर्जर दहती हुई संस्था मानती थीं।
अपने आखिरी दिनों में वे अकेली, मगर पूरी तरह एक-एक पल काम में जुटी रहीं। अपने एक इण्टरव्यू में वे कहती हैं: मैंने जिन्दगी को प्यार किया, शिद्दत से चाहा, उसका दायित्व सम्हाला, उसको दिशा-निर्देश दिया। यह मेरी जिंदगी है, जो बस, एक बार के लिए मिली है। अब लगता है, मानो मैं अपनी मंजिल की दिशा में आगे बढ़ रही हूं। जो कुछ भी आज कर रही हूँ, वह लेखकीय प्रगति नहीं, बल्कि मेरा जीवन खत्म करती है, मौत मेरे पीछे खड़ी है। 14 अप्रैल, 1986 को दुनिया से यह महान लेखिका अलविदा कहती हैं।
रचनात्मक जीवन
1947 में अपने महान् ग्रंथ ‘द सेकिण्ड सेक्स पर काम शुरू किया। औरत की नियति क्या है? वह गुलाम क्यों है? किसने ये बेड़ियाँ कुलांचे मारती हिरणी के पैरों में पहनाई? सन 1948 में ‘अमेरिका: डे बाई डे’ का प्रकाशन होता है और ‘ल तौ मोर्दान’ में ‘सेकेंड सेक्स’ के कुछ हिस्से प्रकाशित होते हैं सीमोन अब नियमपूर्वक सुबह का समय अपने लेखन में और शाम का वक्त सार्त्र के साथ बिताने लगीं। अपने युग के बौद्धिक मसीहा ने स्त्री-स्वातंत्रय पर लिखी जानेवाली पुस्तक में पूरी रुचि ली। सन् 1949 में द सेकिण्ड सेक्स’ का प्रकाशन होता है। हजारों की संख्या में स्त्रियों ने उन्हें पत्र लिखे। जिस समय यह पुस्तक प्रकाशित हुई, सीमोन स्वयं को नारीवादी यानी पुरुषों के बीच स्त्री की स्वाभाविक स्थिति या यूं कहिए कि स्त्री के वास्तविक और बुनियादी अधिकारों की समर्थक नहीं मानती थीं, मगर वक्त के साथ उन्हें समझ में आने लगा कि यह आधी दुनिया की गुलामी का सवाल है, जिसमें अमीर-गरीब हर जाति और हर देश की महिला जकड़ी हुई है। कोई स्त्री मुक्त नहीं उन्होंने कभी कुछ विशिष्ट महिलाओं की उपलब्धियों पर ध्यान नहीं दिया और न ही अपने प्रति उनकी कोई गलतफहमी रही। स्त्री की समस्या साम्यवाद से भी नहीं सुलझ सकती। इसी समय सोवियत लेबर कैम्प में हुए अत्याचार दुनिया के अखबारों में छपे । सीमोन ने खुला विरोध किया। पार्टी के प्रति उनकी प्रतिबद्धता पर प्रश्न उठे। इसी मुद्दे पर उन्होंने व्यक्ति बड़ा या पार्टी समस्या पर ‘द मेन्डेरिस’ उपन्यास लिखा । 1951 में एल्ग्रेन से सम्बन्ध हमेशा के लिए, खत्म हो गये। सीमोन अफ्रीका घूमने गई। उन्होंने अपनी पहली गाड़ी खरीदी।
वार (पंजाबी काव्य)
वार पंजाबी साहित्य का एक काव्यभेद, जो वर्णनात्मक शैली में लिखा जाता है। "वार" शब्द संस्कृत की "वृ' धातु से व्युत्पन्न है। "कीर्ति', "घेरा', "धावा' (आक्रमण), "बार बार', बाह्य (पंजाबी वाहर = बाहर) प्रभृति "वार' शब्द के अर्थ अनुमित हुए हैं। किंतु रूढ़ अर्थों में यह युद्ध संबंधी काव्य का पर्यांय हो गया है। संयोग से फारसी शब्द "वार' (आक्रमण) और अंग्रेजी शब्द (war) (वार) में उच्चारण और रूपसाम्य ही नहीं, युद्धविषयक भावसाम्य भी है। वस्तुत: गुणगानसंपन्न युद्धविषयक काव्य के लिए "वार' शब्द क्यों प्रचलित हुआ, एतदर्थ इस शब्द के विभिन्न अर्थों के आधार पर यह विकल्प प्रस्तुत किया जा सकता है : "इसमें "बाहर' के (बाह्य) आक्रांताओं के "वार' (आक्रमण) और उसके प्रतिरोध में नायक पक्ष में "वार' (प्रत्याक्रमण) का "बार बार' वर्णन तथा दोनों पक्षों का "कीर्तिगान' होता है''।
सिक्ख गुरुओं ने "वार" शब्द को आध्यात्मिक काव्यक्षेत्र में भी स्थान दिया है। ऐसा प्रतीत होता है कि गुरु महाराजाओं ने सांसारिक पदार्थों की प्राप्ति के हेतु हुए मानवीय संघर्ष को विशेष प्रश्रय न देकर जीव के ईश्वर तक पहुँचने और उसमें आत्मसात्‌ होने के द्वंद्वों को ही सबसे बड़ा युद्ध माना है। किंतु जनरुचि के अनुसार युद्ध संबंधी वारों को प्रेरणास्रोत के रूप में स्वीकार किया है।
इतिहास
वार साहित्य का मूल चारणों और राजाश्रयी कवियों की कविता में ढूँढा जा सकता है। वे राजाओं महाराजाओं का यशोगान और उनके पूर्वजों का कीर्तिवर्णन किया करते थे। युद्धक्षेत्र में भी वे वीरों के शौर्यगान से योद्धाओं को प्रेरित किया करते थे। असंभव नहीं कि ढाढी और रबाबी भी आजीविका उपार्जन के हेतु मेलो, तमाशों आदि में इन्हें गाया करते हों। अब तक उपलब्ध वीररस की वारों में कवि खुसरो विरचित "तुगलक दी वार' ही सर्वप्राचीन मानी जाती है। आध्यात्मिक वारों में गुरु नानकदेव प्रणीत "मलार की वार' है। यह सन्‌ १५२१ में कर्तारपुर रावी में लिखी गई थी।
सिक्ख गुरुओं ने अपढ़ और सरल स्वभाव की जनता की रुचि को पहचानकर प्रचारहेतु "वार' को अपनाया। गुरु ग्रंथ साहिब में २२ वारें संकलित हैं। इनमें से एक वार पंचम गुरु अर्जुनदेव जी के रबाबी सत्ता और बलवंड निर्मित है, जिसमें गुरुओं का यशोगान हुआ है। शेष २१ वारों का प्रणेता और रागानुसार श्रेणीबंधन इस प्रकार है :
(क) श्री गुरु नानकदेव - माझ राग (१), आसा राग (१)।
(ख) श्री गुरु अमरदास - गूजरी राग (१), सूही राग (१), रामकली राग (१), मारू राग (१)।
(ग) श्री गुरु रामदास - सिरी राग (१), गौड़ी राग (१), बिहागड़ा राग (१), वडहंस राग (१), सोरठ राग (१), बिलावल राग (१), सारंग राग (१), कानड़ा राग (१),।
(घ) श्री गुरु अर्जनदेव - गौड़ी राग (१), गूजरी राग (१), जैतसरी राग (१), रामकली राग (१), मारू राग (१), बसंत राग (१)।
श्री गुरु अंगददेव (द्वितीय गुरु) की कोई वार नहीं हैं। पंचम गुरु श्री अर्जनदेव ने "गुरु ग्रंथ साहिब' का संकलन करते समय वारों के भाव को सुबोध बनाने के हेतु प्रत्येक गुरु की वारों की पौड़ियों के साथ उसी गुरु के सलोक भी जोड़ दिए हैं। अपनी वारों में उन्होंने स्वरचित सलोकों का ही व्यवहार किया है। कौन सी वार किस गुरु की है, इसका बोध "महला' ("महिला' से व्युत्पन्न; गुरुओं ने अपने को स्त्री और ईश्वर को पति रूप में स्वीकार किया है) शब्द और संख्याविशेष से हो जाता है (जैसे महला १ = गुरु नानकदेव, महला ३ = गुरु अमरदास आदि)। इन वारों में से नौ वारों की धारणा (तर्ज) भी दे दी गई है।
कतिपय विद्वानों के अनुसार छठे गुरु हरगोविंद साहिब के ढाढियों मीर अब्दुल्ला और मीर नत्या ने ७२ वारों की रचना की थी। इनमें से केवल नौ की तर्जों का ष्ठष्ठ गुरु ने प्रतीक रूप में गुरवाणी की वारों के प्रारंभ में उद्धृत कर दिया। किंतु यह मत सर्वमान्य नहीं है। अधिकांश विद्वानों का विचार है कि गुरु हरगोविंद जी की प्रार्थना पर उनके पिता पंचम गुरु श्री अर्जनदेव ने प्राचीन भाटों की धारणा के अनुसार (धुनि गावणी = तर्ज या धारणा के अनुसार गाना) चुनी हुई वारों की तर्ज भी प्रस्तुत कर दी।
आध्यात्मिक वारों में भाई गुरदास की वारों का स्थान महत्वपूर्ण है। भाई साहब की ४० वारें उपलब्ध हैं, जिनमें प्रत्येक को "ज्ञान रत्नावली' कहा गया है और यथाक्रम उनकी संख्या दी गई है। "गुरु ग्रंथ साहिब' में संकलित वारसाहित्य से ये पृथक्‌ हैं। इनकी भाषा भी केंद्रीय पंजाबी है, जिसमें यत्र तत्र ब्रज का पुट भी है। दृष्टांत और अन्योक्ति के व्यवहार में गुरदास जी सिद्धहस्त हैं। इनकी वारों में बुद्धिवाद और भाव का सुंदर द्वंद्व है, जिसमें अंतत: बुद्धिवाद की विजय होती है। वर्ण्य विषय और नायकादि गुरवाणी के सदृश हैं। विद्वानों ने गुरदास जी की वाणी को "गुरवाणी की कुंजी' कहा है, जिसमें किंचित्‌ भी अत्युक्ति नहीं है।
""वार श्री भगउती जी की पातशाही १०'', जो एक अन्य गुरदास की रचना है, का प्रणयन सन्‌ १७२३-२८ ई. के लगभग हुआ है। इसमें भी सिक्ख गुरुओं का विशेषत दशम गुरु श्री गोविंदसिंह जी का, गुणगान हुआ है।
वीर रस की वारें
"गुरु ग्रंथ साहिब' की वारों को गाने के लिए जो नौ वारें तर्ज के रूप में प्रस्तुत की गई हैं, वे वीर-रस-संपृक्त हैं। इनमें से छह तो गुरु नानकदेव (संवत्‌ १५२६-१५९६) के समय से पूर्व की हैं। शेष तीन में से 'मलक मुरीद तथा चंद्रहड़ा सोहीआँ ' की वार में अकबर के दो सूरदारों का, 'राणै कैलास तथा मालदेव' की वार में जहाँगीर के समकालीन दो राजपूत भाइयों का तथा 'जौधै वीरै पूरबाणी' की वार में लक्खी जंगल के मुगलकालीन दो वीरों का युद्ध एवं यशोगान वर्णित है। ये वारें अधूरी ही मिलती हैं।
गुरु गोविन्द सिंह जी प्रणीत 'चंडी दी वार' (दुर्गासप्तशती पर आधृत) के उपरांत बहुत सी वीररसात्मक वारें रची गईं। उनमें से जशोधानंदनकृत 'लवकुश दी वार', पीरमुहम्मद रचित 'चट्ठियाँ दी वार' (परगना रसूलनगर के चट्ठे मुस्लिम जाटों तथा शुक्र चक्किए मिसल के सरदारों का युद्ध) तथा नजाबत निर्मित 'नादरशाह दी वार' (नादिरशाह दुर्रानी और मुगल नरेश मुहम्मद शाह का युद्ध) तथा भाई जवाहर सिंह लिखित 'वार सिरी राम जी की' (सूर्यवंशी रामचंद्र और राक्षसों के युद्ध) मुगलों के ह्रासकाल में रची गईं।
अंग्रेजों के शासनकाल में रामसिंह ने 'आनंदपुर दी वार' (सोढी सुरजनसिंह आनंदपुरवाले तथा बिलासपुर के राजा महाचंद कहिलूरिया का युद्ध), हरिंदर सिंह रूप ने 'बंदे दी वार' (बंदा वैरागी का मुगलों से युद्ध), प्रो॰ मोहनसिंह ने 'वार राणी साहब कौर' (महाराजा पटियाला की वीरांगना बहन का मराठों से युद्ध), हजारासिंह ने 'राणापरताप दी वार' (राजस्थानकेसरी महाराणा प्रताप तथा अकबर का युद्ध), हरसासिंह ने 'वार महाराजा पोरस' की रचना की।
वार साहित्य की यहीं पर इतिश्री नहीं हो जाती। कुछेक प्राचीन वारें तो भूत के गर्भ में ही विलीन हो चुकी हैं। कुछेक अधूरी मिल रही हैं, कई ऐसी भी हैं जो अज्ञातनामा हैं।
छंदयोजना
पंजाबी के युद्धविषयक काव्य के लिए "वार' के अतिरिक्त "जंगनामा' और "भेड़ा' शब्द भी प्रयुक्त हुए हैं। किंतु अधिकांश विद्वानों का यही मत है कि "वार' केवल "पौड़ी' छंद में ही रची जा सकती है। "पौड़ी' शब्द संस्कृत के "नि:श्रेणी' (निसेनी) का ही पर्यांय है। कवि रामदास जी ने इसके लिए "सीढ़ी' शब्द का प्रयोग भी किया है। इसके प्रत्येक चरण में २३ मात्राएँ रहती हैं, जिसमें १३ और १० पर यति होती है और अंत में गुरु+गुरु। प्रत्येक वृत्त में चरणों की संख्या में विभिन्नता दृष्टिगत होती है, कम से कम चार चरण तो प्राय: मिलते हैं। अधिकतर वारों में अत्यानुप्रास मिलता है, किंतु "रामकली की वार' (गुरु ग्रंथ साहिब में संकलित) में अंतिम चरण का अंतिम चरण का अंतिम शब्द बदल जाने से अत्यानुप्रास नहीं रह पाया है। "आसा की वार' में गुरु नानकदेव जी ने एक और नवीन प्रयोग किया है। उसमें अंत्यानुप्रास तो उपलब्ध है, परंतु पौढ़ी के अंतिम चरण को थोड़ा छोटा कर दिया गया है। भाई गुरदास ने भी इसी प्रवृत्ति को कई वारों में अपनाया है। वस्तुत: "पौड़ी' के विविध रूप तथा शिखंडी ही "वार' में बहुप्रयुक्त छंद हैं। जिन कवियों ने वीररस की कविता में "पौड़ी' के अतिरिक्त सोरठा, दोहा, कवित्त प्रभृति छंद भी व्यहृत किए हैं, उन्होंने "गुरु ग्रंथ साहिब' की वारों के साथ "सलोक' जुड़े देखकर, गुरु अर्जनदेव के मंतव्य को न समझकर, स्वयं अपने ही भ्रमवश अन्य छन्दों का प्रयोग कर दिया है। किंतु कई एक ने पौड़ी को भी अवश्य ही अपनाया है, जैसे अणीरायकृत "जंगनामा श्री गुरु गोविंद सिंह जी का' में। प्रत्युत कवि केशवदास विरचित "वार राजा अमरसिंह' में अन्य छंदों के साथ जहाँ "पौड़ी' का प्रयोग हुआ है, वहाँ साथ ही संकेत रूप में ""वारछंद (पौड़ी)'' का उल्लेख हुआ है।
कला संसार
कला संसार हिन्दी की एक फिल्मी साप्ताहिक पत्रिका है। यह वर्ष 1957 से कोलकाता से लगातार प्रकाशित हो रही है।
कोरुकॊल्लु (कृष्णा)
कोरुकॊल्लु (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
दक्षिण
दक्षिण कुतुबनुमा द्वारा दिखायी जाने वाली चार दिशाओं में से एक दिशा है। दक्षिण दिशा उत्तर दिशा के विपरीत (दूसरी तरफ) होती है और पूर्व एवं पश्चिम दिशाओं से ९० डिग्री (अंश) पर होती है। (उत्तर दक्षिण एक दूसरे के आमने सामने हैं और पूर्व पश्चिम भी एक दुसरे के आमने सामने हैं।)
यदि आप सूर्य की तरफ मुख कर के खड़े होंगे तो आपका मुख पूर्व की ओर होगा, दक्षिण दिशा आपके दाएँ हाथ की तरफ होगी, बाएँ हाथ की तरफ उत्तर होगा और पश्चिम आपकी पीठ की ओर होगी।
भारत उपमहाद्वीप के दक्षिण में समुद्र है
ग्रेट ब्रिटेन ओलंपिक विवरण
स्वर्ण पदक जीते हुए सबसे सफल ब्रिटिश ओलंपियन सर क्रिस होय और जेसन केनी हैं, जिन्होंने ट्रैक सायक्लिंग में छह स्वर्ण (और एक रजत) पदक जीते हैं; दो ब्रिटिश ओलम्पियन अगले पांच स्वर्ण पदक के साथ-साथ साथी साइकिल चालक सर ब्राडली विग्गींस, और सर स्टीव रेडग्रेव, जो लगातार पांच खेलों में पांच स्वर्ण पदक जीतते हैं, एक धीरज घटना के लिए एक रिकॉर्ड है। मल्लाह सर बेन एन्स्ली ने संयुक्त रूप से क्रिस ओय और मो फ़राह के साथ चार ओलंपिक स्वर्ण पदक के लिए ग्रेट ब्रिटेन का रिकॉर्ड रखा है, और एक स्वर्ण पदक के साथ तीन स्वर्ण पदक (पुरुष फिन वर्ग की नौकायन घटना 2004-2012) में सबसे स्वर्ण पदक - फिर जेसन केनी (पुरुषों की टीम स्प्रिंट 2008-2016) और स्टीव रेडग्रेव (पुरुषों की कॉक्सलेस जोड़ी 1988-96) के साथ फिर से साझा किया गया। सर क्रिस होय ने अलग-अलग कार्यक्रमों में स्वर्ण पदक के रिकॉर्ड रखे हैं, जो चार अलग-अलग विषयों में शीर्ष चरण तक पहुंचे - पुरुषों की किलूस, पुरुषों की टीम स्प्रिंट, पुरुष मैच स्प्रिंट और पुरुषों की किरिन।
साइक्लिस्टर सर ब्रैडली विग्गींस के पास एक ब्रिटिश ओलंपियन (और इस प्रकार अक्सर "सबसे सजाया ब्रिटिश ओलंपियन" के रूप में मीडिया में उल्लेख किया जाता है) आठ से सबसे समग्र पदक है। सर स्टीव रेडग्रेव एकमात्र ब्रिटिश ओलंपियन हैं जो लगातार पांच ओलिंपिक खेलों में स्वर्ण पदक जीतने के लिए, 1984 लॉस एंजिल्स में अपनी पहली जीत और 2000 सिडनी में अंतिम स्थान पर रहे। पांच स्वर्ण और एक कांस्य के साथ, रेडग्रेव सभी समय का सबसे सफल ओलंपिक पुरुष रूवार है।
जीबी के लिए सबसे सफल महिला ओलंपियन साइकिल चालक लौरा ट्रॉट है, जिसकी चार स्वर्ण पदक हैं, जबकि सबसे अधिक सजाया महिला ओलंपियन कैथरीन ग्राईगर और कैथलीन मैककेन गोदफ्री हैं, इनमें से पांच पदक हैं - एक स्वर्ण पदक और ग्रेिंगर के लिए चार रजत, एक स्वर्ण, दो रजत और मैककेन गोदाफी के लिए दो कांसे। पांच बार स्वर्ण पदक विजेता रेडग्रेव, ग्रेिंगर, एन्स्ली, विगिन और जैक बेरेसफोर्ड के साथ-साथ पांचवें खेलों में किसी भी रंग का पदक जीतने वाले एकमात्र ब्रिटिश ओलंपियन हैं। 1908 में देश ओलंपिक तालिका में पहले स्थान पर पहले और एकमात्र समय के लिए अपने इतिहास में समाप्त हुआ; युद्ध के बाद और घर से दूर होने के अपने सबसे सफल प्रदर्शन 2016 में हुए, दूसरे स्थान पर रहे।
क्रिस होय और जेसन केनी ओलिंपिक इतिहास और बेन एन्सली में संयुक्त रूप से सबसे सफल साइकिल चालक हैं, लगातार खेलों में चार स्वर्ण पदक और एक रजत पदक, ओलंपिक के इतिहास में सबसे सफल नायक हैं।
एक गैर अल्पाइन राष्ट्र के रूप में, ग्रेट ब्रिटेन ने ग्रीष्मकालीन ओलंपिक में अपनी सफलता का बड़ा हिस्सा पाया है। इस के बावजूद, ग्रेट ब्रिटेन महिलाओं के कंकाल में सबसे सफल राष्ट्र है, जिसने चार बार पदक जीता है, हर बार यह आयोजन हर साल किया गया है, जिसमें 2010 में एमी विलियम्स के लिए स्वर्ण पदक और 2014 में लिजी यरॉल्ड के लिए भी ऐसा ही था।ग्रेट ब्रिटेन ने 1976 और 1984 के बीच फिगर स्केटिंग में एक महत्वपूर्ण सफलता का आनंद लिया, जिसमें रिंग पर लगातार तीन गेम में स्वर्ण पदक जीतने का मौका मिला, जबकि एक मुख्य रूप से स्कॉटिश टीम ने कर्लिंग के आयोजनों में ग्रेट ब्रिटेन को दोबारा दावेदार बनाया। 2014 के खेलों से पहले बर्फ पर प्रदर्शन के दौरान सभी ब्रिटेन के सर्दी ओलंपिक पदक जीते थे। स्नोबोर्डर जेनी जोन्स शीतकालीन खेलों के 90 वर्षों में बर्फ पर एक पदक जीतने वाले पहले ब्रिटिश एथलीट बन गए थे जब उसने महिला स्लोपस्टाइल समारोह में कांस्य पदक जीता था।
ग्रेट ब्रिटेन ने तीन अवसरों पर ग्रीष्मकालीन खेलों की मेजबानी की है - 1908, 1948 और 2012, लंदन में सभी - संयुक्त राज्य अमेरिका के बाद दूसरा। 2016 ग्रीष्मकालीन ओलंपिक में रियो में, ग्रेट ब्रिटेन समर ओलंपिक की मेजबानी के तुरंत बाद ग्रीष्मकालीन ओलंपिक में अधिक पदक जीतने वाला पहला देश बन गया; उन्होंने कुल मिलाकर 67 पदक जीते, चीन के आगे पदक तालिका में दूसरे स्थान पर आकर, 2012 में लंदन की तुलना में दो और अधिक। अटलांटा में 1996 के ग्रीष्मकालीन ओलंपिक में सिर्फ एक स्वर्ण और चौदह अन्य पदक जीतने के बाद, यह सफलता पदक तालिका में 36 वें पायदान के बाद 20 साल बाद हुई, जिससे ब्रिटिश खेल और सुविधाओं के प्रबंधन और वित्तपोषण में महत्वपूर्ण बदलाव हुआ।
होस्टेड गेम्स
ब्रिटेन में लंदन का एकमात्र ऐसा शहर है, जिसने खेलों की मेजबानी की है, और दुनिया का एकमात्र शहर उन्हें तीन बार होस्ट किया है।
गर्मियों के खेल से पदक
{{legend|#E9D66B|उस खेल में अग्रणी}} इस तालिका में सात पदक शामिल नहीं हैं - 1 स्वर्ण, दो रजत और चार कांस्य पदक - 1908 और 1920 के आंकड़े स्केटिंग कार्यक्रमों में सम्मानित किया गया।
सर्दियों के खेल से पदक
{{legend|#E9D66B|उस खेल में अग्रणी}} इस तालिका में सात पदक शामिल हैं - एक स्वर्ण, दो रजत और चार कांस्य पदक - 1908 और 1920 के आंकड़े स्केटिंग कार्यक्रमों में सम्मानित किया गया।
सिने सितारा
सिने सितारा हिन्दी की एक फिल्मी मासिक पत्रिका है। यह वर्ष 1957 से कोलकाता से प्रकाशित हो रही है।
अंतर्राष्ट्रीय पत्रकारिता स्‍वतंत्रता दिवस
अंतर्राष्ट्रीय पत्रकारिता स्‍वतंत्रता दिवस (अंग्रेजी: World Press Freedom Day) प्रत्येक वर्ष ३ मई को मनाया जाता है। वर्ष 1991 में यूनेस्को और संयुक्त राष्ट्र के 'जन सूचना विभाग' ने मिलकर इसे मनाने का निर्णय किया था।'संयुक्त राष्ट्र महासभा' ने भी '3 मई' को 'अंतर्राष्ट्रीय पत्रकारिता स्‍वतंत्रता दिवस' की घोषणा की थी। यूनेस्को महासम्मेलन के 26वें सत्र में 1993 में इससे संबंधित प्रस्ताव को स्वीकार किया गया था। इस दिन के मनाने का उद्देश्य प्रेस की स्वतंत्रता के विभिन्न प्रकार के उल्लघंनों की गंभीरता के बारे में जानकारी देना है। इसके उद्देश्यों में प्रकाशनों की कांट-छांट, उन पर जुर्माना लगाना, प्रकाशन को निलंबित कर‍ देना और बंद कर‍ देना आदि शामिल है। खोजी पत्रकारिता - तथाधारित लेख कहानी, अनभिज्ञ हत्या , भ्र्ष्टाचार, चोरी , आकस्मिक घटनाएं को गहराईओं के तह तक जाना बारीकी से जांच पड़ताल कर इसका ब्योरा सारांश लिक क्र प्रकाशित करना स्वर्जनिक करना ही खोजी पत्रकारिता है।  एस.ज़ेड. मलिक (पत्रकार)
अमजद अली शाह
अमजद अली शाह अवध का पाँचवाँ नवाब था। मोहम्मद अली शाह का बेटा और वाजिद अली शाह का पिता अमजद अली शाह १८४२ से १८४७ तक अवध का शासक रहा। १३ फरवरी १८४७ को ४८ वर्ष की अवस्था में कैंसर से उसका देहांत हो गया। वाजिद अली शाह उसका उत्तराधिकारी बना।
राष्ट्रीय राजमार्ग २६ (भारत)
राष्ट्रीय राजमार्ग २६ (National Highway 26) भारत का एक राष्ट्रीय राजमार्ग है। यह छत्तीसगढ़ में रायपुर को आन्ध्र प्रदेश में नटवलसा से जोड़ता है।
मार्ग
राष्ट्रीय राजमार्ग २६ छत्तीसगढ़ की राजधानी, रायपुर, में आरम्भ होता है। पूर्व दिशा में चलता हुआ यह ओड़िशा की सीमा पर कर बरगढ़ पहुँचता है। यहाँ से यह दक्षिण मुड़कर बलांगिर जाता है और फिर भवानीपटना और नबरंगपुर होते हुए जयपुर (ओड़िशा) पहुँचता है और दक्षिणपूर्व की ओर जाने लगता है। फिर कोरापुट और सुनाबेड़ा के बाद आन्ध्र प्रदेश में प्रवेश करता है। फिर सालूर से गुज़रकर यह नटवलसा गाँव में समाप्त होता है।
दुर्गा शक्ति नागपाल
दुर्गा शक्ति नागपाल (जन्म: 25 जून 1985) 2009 बैच की भारतीय प्रशासनिक सेवा अधिकारी हैं जो अपनी ईमानदारी के लिये जानी जाती हैं। उन्हें अवैध खनन के खिलाफ मोर्चा खोलने के कारण निलम्बित कर दिया गया। उन पर आरोप यह लगाया गया कि उन्होंने अवैध रूप से बनाई जा रही एक मस्जिद की दीवार को गिरा दिया था जिससे इलाके में साम्प्रदायिक तनाव फैल जाने की आशंका थी। बाद में जनता के विरोध के मद्देनज़र उन्हें राजस्व विभाग से सम्बद्ध कर दिया गया।
मूल रूप से पंजाब कैडर की भारतीय प्रशासनिक अधिकारी दुर्गा शक्ति नागपाल ने 2011 बैच के उत्तर प्रदेश कैडर के भारतीय प्रशासनिक सेवा अधिकारी अभिषेक सिंह से शादी करके अपना स्थानान्तरण उत्तर प्रदेश में करा लिया था। उनकी पहली तैनाती सितम्बर 2012 के दौरान गौतम बुद्ध नगर जिले के ग्रेटर नोएडा क्षेत्र में हुई जहाँ उन्हें उ०प्र० सरकार द्वारा सब डिवीजनल मजिस्ट्रेट (एस०डी०एम०) के पद पर तैनात किया गया। 28 वर्षीय युवा व स्वभाव से ही तेजतर्रार इस महिला प्रशासनिक अधिकारी ने यमुना नदी के खादर में रेत से भरी 300 ट्रॉलियों को अपने कब्जे में ले लिया था। उन्होंने पश्चिमी उत्तर प्रदेश में यमुना और हिंडन नदियों में खनन माफियाओं पर नजर रखने के लिये विशेष उड़न दस्तों का गठन किया और उनका नेतृत्व भी स्वयं सम्भाला। जिसके चलते वे राजनीतिक हस्तक्षेप की शिकार हो गयीं।
उत्तर प्रदेश आई०ए०एस० ऐसोसिएशन ने दुर्गा शक्ति नागपाल के निलम्बन पर विरोध दर्ज कराया और इसे रद्द करने की माँग की। इसके परिणाम स्वरूप नागपाल के निलम्बन पर विचार करने को यू०पी० सरकार तैयार हुई। उ०प्र० सरकार के मुख्य सचिव आलोक रंजन ने ऐसोसिएशन को बताया कि मुख्य मन्त्री अखिलेश यादव ने दुर्गा शक्ति नागपाल के निलम्बन पर नियमानुसार पुनर्विचार करने का आदेश उन्हें दे दिया है जिसके चलते प्रशासनिक कार्यवाही की जायेगी।
मुख्यमन्त्री से व्यक्तिगत रूप से मिलकर उन्होंने अपना पक्ष प्रस्तुत किया जिससे सन्तुष्ट होकर अखिलेश यादव ने उन्हें चन्द घण्टों बाद ही बहाल कर दिया। वर्तमान समय में दुर्गा शक्ति नागपाल को उत्तर प्रदेश के बांदा जिले का जिलाधिकारी बनाया गया है। इससे पहले वो चिकित्सा विभाग की विशेष सचिव के पद तैनात थीं
मुख्यमन्त्री को जानकारी नहीं
दुर्गा शक्ति के निलम्बन का मामला अब उच्च न्यायालय पहुँच गया है। नूतन ठाकुर नाम की एक महिला ने बुधवार को इस निलम्बन के खिलाफ इलाहाबाद उच्च न्यायालय की लखनऊ पीठ में याचिका दायर की है।
के शंकरनारायणन
कटीकल शंकरनारायणन (जन्म: १९३२) महाराष्ट्र के पूर्व राज्यपाल हैं। वो नागालैण्ड और झारखण्ड के राज्यपाल भी रह चुके हैं।
दुर्गा शक्ति नागपाल
मुख्यमन्त्री को जानकारी नहीं
उधर एक केन्द्रीय मन्त्री बेनी प्रसाद वर्मा ने दावा किया कि दुर्गा को किसी धार्मिक स्थल की दीवार ढहाने के कारण निलम्बित करना तो एक बहाना है, असली कारण तो कुछ और ही है। वर्मा ने कहा-"यह निलम्बन मुलायम सिंह यादव के इशारे पर किया गया। मुख्यमन्त्री अखिलेश यादव को तो इस आदेश के बारे में कोई जानकारी ही नहीं थी।"
केन्द्र सरकार से हस्तक्षेप की माँग
मुख्य मन्त्री द्वारा इस मामले में कोई निर्णय न लिये जाने की स्थिति को देखते हुए आई०ए०एस० ऐसोसिएशन ने केन्द्र सरकार से नागपाल के निलम्बन को वापस लिये जाने की माँग की है। यह भी पता चला है कि गौतमबुद्ध नगर जिले के डी०एम० की रिपोर्ट के मुताबिक अवैध निर्माण स्थानीय जनता ने दुर्गा शक्ति के समझने बुझाने पर स्वयं ही गिरा दिया था।
केन्द्र सरकार के हस्तक्षेप पर प्रतिक्रिया
ज़ी मीडिया ब्यूरो की खबरों के अनुसार यू०पी०ए० अध्यक्ष सोनिया गान्धी ने भारत सरकार के प्रधानमन्त्री को पत्र लिखकर जब यह पूछा कि "क्या सरकारी कर्मचारियों को अपने कर्तव्य पालन के दौरान उनके संरक्षण के लिये कुछ और उपाय करने की जरूरत है" तो इस पर तत्काल अपनी प्रतिक्रिया व्यक्त करते हुए समाजवादी पार्टी ने कहा कि सोनिया गान्धी को हरियाणा और राजस्थान के मुख्यमन्त्रियों को अपने राज्यों के आई०ए०एस० अधिकारियों को निलम्बित किये जाने के सम्बन्ध में भी मनमोहन सिंह को पत्र लिखना चाहिये। क्योंकि भूमि सौदों के इन दोनों मामलों में राबर्ट वाड्रा का नाम आया था, क्या इसलिए वे चुप रहीं?
अधिकारियों के बिना चला लेंगे सरकार
आज तक ब्यूरो की एक खबर के अनुसार दुर्गा के निलम्बन को लेकर केन्द्र और उत्तर प्रदेश सरकार के बीच ठन गई है। समाजवादी पार्टी सांसद राम गोपाल यादव ने केन्द्र को चेतावनी देते हुए कहा है कि अगर उसने इस मामले में दखलंदाजी की तो आई०ए०एस० अधिकारियों के बिना ही वे प्रदेश की सरकार चला कर दिखा देंगे।
मामला सुप्रीम कोर्ट पहुँचा
एम० एल० शर्मा नाम के एक अधिवक्ता की ओर से उच्चतम न्यायालय नई दिल्ली में एक जनहित याचिका दायर करते हुए अनुच्छेद-32 के तहत अपील की गयी है जिसमें तर्क दिया है कि उत्तर प्रदेश सरकार की कार्यवाही संवैधानिक ढाँचे को कमजोर करने वाली है। याचिकाकर्ता ने न्यायालय को बताया कि 29 सितम्बर 2009 एवं 16 फ़रवरी 2010 को उच्चतम न्यायालय ने जो आदेश पारित किये थे उ०प्र० सरकार ने उनका उल्लंघन करते हुए दुर्गा नागपाल को निलम्बित किया है। जनहित याचिका में प्रदेश और केन्द्र सरकार दोनों को ही प्रतिवादी बनाते हुए निलम्बन आदेश अबिलम्ब निरस्त करने की प्रार्थना की गयी है।
मुख्यमन्त्री ने ही बहाल किया
वह अपने पति अभिषेक सिंह के साथ मुख्यमन्त्री अखिलेश यादव से मिलीं और उनके समक्ष अपना पक्ष रखा। दुर्गा शक्ति ने मुख्यमन्त्री को बताया कि वह निर्दोष हैं और उन्होंने केवल उच्चतम न्यायालय के आदेश का पालन किया है। आखिरकार मुख्यमन्त्री ने उन्हें मिलने के चन्द घण्टों बाद ही 22 सितम्बर 2013 को बहाल कर दिया।
बाहरी कड़ियाँ
दुर्गा शक्ति नागपाल की वर्तमान पोस्टिंग -युगान्तर प्रवाह का समाचार
आदिगांव खालसा, चौखुटिया तहसील
आदिगांव खालसा, चौखुटिया तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
दीवान का बूंगा-सैं., चौबटाखाल तहसील
दीवान का बूंगा-सैं., चौबटाखाल तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
मेजपोश
मेजपोश एक मेज के उपरी सतह पर बिछाने वाले कपडे़ को कहते हैं। आम तौर पर एक मेजपोश, सूती धागों या कृत्रिम धागों से बना होता है। वे अक्सर आसानी से साफ होने वाले कपडे़ से बनाये जाते हैं। महंगे मेजपोश रेशम, लिनन या लेस से बनाये जाते हैं। हालांकि एक मेजपोश का मुख्य उद्देश्य मेज को दाग धब्बों और खरोंचो से बचाना है पर इसके साथ ही यह सजावटी प्रयोजनों के लिए भी इस्तेमाल किए जाते हैं।
रजत पट
रजत पट हिन्दी की एक फिल्मी पाक्षिक पत्रिका है। यह वर्ष 1957 से महू छावनी से प्रकाशित हो रही है।
रोमानिया के ट्वेन्टी-२० क्रिकेट खिलाड़ियों की सूची
यह रोमानिया के ट्वेन्टी-२० अंतर्राष्ट्रीय क्रिकेटरों की सूची है।
अप्रैल २०१८ में, आईसीसी ने अपने सभी सदस्यों को पूर्ण ट्वेन्टी-२० अंतर्राष्ट्रीय (टी20आई) का दर्जा देने का फैसला किया। इसलिए, १ जनवरी २०१९ के बाद रोमानिया और अन्य आईसीसी सदस्यों के बीच खेले जाने वाले सभी ट्वेन्टी-२० मैचों को टी20आई का दर्जा प्राप्त होगा।
क्रिकेट टीम जिसने कम से कम एक टी20आई मैच खेला हो। यह शुरू में उस क्रम में व्यवस्थित होता है जिसमें प्रत्येक खिलाड़ी ने अपनी पहली ट्वेन्टी-२० कैप जीती थी। जहां एक से अधिक खिलाड़ियों ने एक ही मैच में अपनी पहली ट्वेन्टी-२० कैप जीती, उन खिलाड़ियों को उपनाम (क्रिकइन्फो द्वारा उपयोग किए गए नाम प्रारूप के अनुसार) द्वारा वर्णानुक्रम में सूचीबद्ध किया गया है।
गरीब रथ एक्सप्रेस
गरीब रथ एक्सप्रेस भारतीय रेल की चलाई हुई एक प्रकार की कम किराये वाली वातानुकूलित रेलगाड़ियां हैं। इनका उद्देश्य है, कि कम व्यय करने वाले लोग भी वातानुकूलित गाड़ियों का लाभ उठा सकें।
सूची
वर्तमान में गरीब रथ एक्सप्रेस गाड़ियों की सूची निम्न है:-
रोमानिया के ट्वेन्टी-२० क्रिकेट खिलाड़ियों की सूची
खिलाड़ियों की सूची
18 अक्टूबर 2020 तक के आंकड़े सही हैं।
कलिकेश सिंह देव
कलिकेश सिंह देव भारत की सोलहवीं लोकसभा में सांसद हैं। 2014 के चुनावों में इन्होंने ओडिशा की बलांगिर सीट से बीजू जनता दल की ओर से भाग लिया।
कहानी प्यार की (१९७० का सिनेमा)
लव स्टोरी १९७० की अमेरिकन रोमांटिक ड्रामा फिल्म है, जो एरिख सेगल द्वारा लिखी गई थी, जो इसी नाम के सबसे ज्यादा बिकने वाले उपन्यास के लेखक भी थे। यह हॉवर्ड जी। मिंस्की द्वारा निर्मित और आर्थर हिलर द्वारा निर्देशित और जॉन मैक्ले, रे मिलैंड और टॉमी ली जोन्स के साथ अली मैकग्रा और रयान ओ'नील द्वारा अभिनीत, एक मामूली भूमिका में उनकी फिल्म की शुरुआत थी।
यह एक त्रासदी फिल्म है जिसको अमेरिकी फिल्म संस्थान ( सूची में # ९) द्वारा सबसे रोमांटिक में से एक माना जाता है और यह अब तक की सबसे ज्यादा कमाई करने वाली फिल्मों में से एक है । इसके बाद एक अगली कड़ी, ऑलिवर स्टोरी (१९७८), जिसमें कैंडिस बर्गेन के साथ ओ'नील ने अभिनय किया।
ओलिवर बैरेट चतुर्थ, एक अमेरिकी उच्च-वर्ग ईस्ट कोस्ट परिवार का वारिस, हार्वर्ड कॉलेज में भाग ले रहा है जहां वह आइस हॉकी खेलता है। वह जेनिफर "जेनी" कैविलेरी से मिलते हैं, जो एक त्वरित-मस्तिष्क, कामगार वर्ग केरेडक्लिफ कॉलेज शास्त्रीय संगीत की छात्रा हैं; वह दोनो जल्दी से अपने मतभेदों के बावजूद प्यार में पड़ जाते हैं।
दिशा
हिन्दू परम्परा के अनुसार दिशा या दिक्
हिन्दू धर्म के अनुसार मुख्य दिशायें चार हैं - पूर्व, पश्चिम, उत्तर, दक्षिण.
सीता शरण इंटर कॉलेज,खतौली
सीता शरण इंटर कॉलेज,खतौली मुजफ्फरनगर जिले के खतौली में स्थित एक माध्यमिक विद्यालय है| जो खतौली के जमुना विहार में स्थित है|
सीता शरण इंटर कॉलेज के बारे में
सीता शरण इंटर कॉलेज की स्थापना 1911 में हुई थी और इसका प्रबंधन प्रा। सहायता प्राप्त। यह शहरी क्षेत्र में स्थित है। यह उत्तर प्रदेश के मुजफ्फरनगर जिले के खतौली [टाउन एरिया] ब्लॉक में स्थित है। स्कूल में 6 से 12 तक ग्रेड होते हैं। स्कूल लड़कों का है और इसमें प्री-प्राइमरी सेक्शन संलग्न नहीं है। स्कूल प्रकृति में एन / ए है और शिफ्ट-स्कूल के रूप में स्कूल भवन का उपयोग नहीं कर रहा है। इस विद्यालय में शिक्षा का माध्यम हिन्दी है। इस स्कूल तक सभी मौसम में सड़क मार्ग से पहुंचा जा सकता है। इस स्कूल में शैक्षणिक सत्र अप्रैल में शुरू होता है। स्कूल का निजी भवन है। इसमें निर्देशात्मक उद्देश्यों के लिए 5 कक्षाएँ हैं। सभी कक्षाएं अच्छी स्थिति में हैं। इसमें गैर-शिक्षण गतिविधियों के लिए 2 अन्य कमरे हैं। विद्यालय में प्रधानाध्यापक/अध्यापक के लिए अलग कमरा है। स्कूल में पक्की बाउंड्री वॉल है। स्कूल में बिजली का कनेक्शन है। स्कूल में पीने के पानी का स्रोत हैंडपंप है और यह चालू है। स्कूल में 1 लड़कों का शौचालय है और यह क्रियाशील है। और 1 लड़कियों का शौचालय है और यह क्रियाशील है। स्कूल में खेल का मैदान है। स्कूल में एक पुस्तकालय है और इसकी लाइब्रेरी में 1 किताबें हैं। स्कूल में विकलांग बच्चों को कक्षाओं तक पहुंचने के लिए रैम्प की जरूरत नहीं है। स्कूल में शिक्षण और सीखने के उद्देश्यों के लिए 10 कंप्यूटर हैं और सभी कार्यात्मक हैं। स्कूल में कंप्यूटर एडेड लर्निंग लैब है। स्कूल मध्यान्ह भोजन प्रदान करने के लिए लागू नहीं है।
याज्ञवल्क्योपनिषद
याज्ञवल्क्योपनिषद शुक्ल यजुर्वेदीय शाखा के अन्तर्गत एक उपनिषद है। यह उपनिषद संस्कृत भाषा में लिखित है। इसके रचियता वैदिक काल के ऋषियों को माना जाता है परन्तु मुख्यत वेदव्यास जी को कई उपनिषदों का लेखक माना जाता है
रचनाकाल
उपनिषदों के रचनाकाल के सम्बन्ध में विद्वानों का एक मत नहीं है। कुछ उपनिषदों को वेदों की मूल संहिताओं का अंश माना गया है। ये सर्वाधिक प्राचीन हैं। कुछ उपनिषद ‘ब्राह्मण’ और ‘आरण्यक’ ग्रन्थों के अंश माने गये हैं। इनका रचनाकाल संहिताओं के बाद का है। उपनिषदों के काल के विषय मे निश्चित मत नही है समान्यत उपनिषदो का काल रचनाकाल ३००० ईसा पूर्व से ५०० ईसा पूर्व माना गया है। उपनिषदों के काल-निर्णय के लिए निम्न मुख्य तथ्यों को आधार माना गया है—
निम्न विद्वानों द्वारा विभिन्न उपनिषदों का रचना काल निम्न क्रम में माना गया है -
भारत निर्वाचन आयोग
भारत निर्वाचन आयोग (Election Commission of India) एक स्वायत्त एवं अर्ध-न्यायिक संस्थान है जिसका गठन भारत में स्वतंत्र एवं निष्पक्ष रूप से विभिन्न से भारत के प्रातिनिधिक संस्थानों में प्रतिनिधि चुनने के लिए किया गया था। भारतीय चुनाव आयोग की स्थापना 25 जनवरी 1950 को की गयी थी।
संरचना
आयोग में वर्तमान में एक मुख्य चुनाव आयुक्त और दो चुनाव आयुक्त होते हैं। जब यह पहले पहल 1950 में गठित हुआ तब से और 15 अक्टूबर, 1989 तक केवल मुख्य निर्वाचन आयुक्त सहित यह एक एकल-सदस्यीय निकाय था। 16 अक्टूबर, 1989 से 1 जनवरी, 1990 तक यह आर. वी. एस. शास्त्री (मु.नि.आ.) और निर्वाचन आयुक्त के रूप में एस.एस. धनोवा और वी.एस. सहगल सहित तीन-सदस्यीय निकाय बन गया। 2 जनवरी, 1990 से 30 सितम्बर, 1993 तक यह एक एकल-सदस्यीय निकाय बन गया और फिर 1 अक्टूबर, 1993 से यह तीन-सदस्यीय निकाय बन गया।
चुनाव आयुक्तों की नियुक्ति एवं कार्यावधि
मुख्य चुनाव आयुक्त और अन्य चुनाव आयुक्तों की नियुक्ति भारत का राष्ट्रपति करता है। मुख्य चुनाव आयुक्त का कार्यकाल 6 वर्ष या आयु 65 साल, जो पहले हो, का होता है जबकि अन्य चुनाव आयुक्तों का कार्यकाल 6 वर्ष या आयु 62 साल, जो पहले हो, का होता हैं। चुनाव आयुक्त का सम्मान और वेतन भारत के सर्वोच्च न्यायलय के न्यायधीश के सामान होता है। मुख्य चुनाव आयुक्त को संसद द्वारा महाभियोग के जरिए ही हटाया जा सकता हैं।
निर्वाचन आयोग का कार्य तथा कार्यप्रणाली
1 निर्वाचन आयोग के पास यह उत्तरदायित्व है कि वह निर्वाचनॉ का पर्यवेक्षण, निर्देशन तथा आयोजन करवाये वह राष्ट्रपति उपराष्ट्रपति, संसद, राज्यविधानसभा के चुनाव करता है
2 निर्वाचक नामावली तैयार करवाता है
3 राजनैतिक दलॉ का पंजीकरण करता है
4. राजनैतिक दलॉ का राष्ट्रीय, राज्य स्तर के दलॉ के रूप मे वर्गीकरण, मान्यता देना, दलॉ-निर्दलीयॉ को चुनाव चिन्ह देना
5. सांसद/विधायक की अयोग्यता (दल बदल को छोडकर) पर राष्ट्रपति/राज्यपाल को सलाह देना
6. गलत निर्वाचन उपायों का उपयोग करने वाले व्यक्तियॉ को निर्वाचन के लिये अयोग्य घोषित करना
निर्वाचन आयोग की शक्तियाँ
सर्वोच्च न्यायालय के निर्णयानुसार अनु 324[1] मे निर्वाचन आयोग की शक्तियाँ कार्यपालिका द्वारा नियंत्रित नहीं हो सकती उसकी शक्तियां केवल उन निर्वाचन संबंधी संवैधानिक उपायों तथा संसद निर्मित निर्वाचन विधि से नियंत्रित होती है निर्वाचन का पर्यवेक्षण, निर्देशन, नियंत्रण तथा आयोजन करवाने की शक्ति मे देश मे मुक्त तथा निष्पक्ष चुनाव आयोजित करवाना भी निहित है जहां कही संसद विधि निर्वाचन के संबंध मे मौन है वहां निष्पक्ष चुनाव करवाने के लिये निर्वाचन आयोग असीमित शक्ति रखता है यधपि प्राकृतिक न्याय, विधि का शासन तथा उसके द्वारा शक्ति का सदुपयोग होना चाहिए
निर्वाचन आयोग विधायिका निर्मित विधि का उल्लघँन नहीं कर सकता है और न ही ये स्वेच्छापूर्ण कार्य कर सकता है उसके निर्णय न्यायिक पुनरीक्षण के पात्र होते है
निर्वाचन आयोग की शक्तियाँ निर्वाचन विधियों की पूरक है न कि उन पर प्रभावी तथा वैध प्रक्रिया से बनी विधि के विरूद्ध प्रयोग नही की जा सकती है
यह आयोग चुनाव का कार्यक्रम निर्धारित कर सकता है चुनाव चिन्ह आवंटित करने तथा निष्पक्ष चुनाव करवाने के निर्देश देने की शक्ति रखता है
सुप्रीम कोर्ट ने भी उसकी शक्तियों की व्याख्या करते हुए कहा कि वह एकमात्र अधिकरण है जो चुनाव कार्यक्रम निर्धारित करे चुनाव करवाना केवल उसी का कार्य है
जनप्रतिनिधित्व एक्ट 1951 के अनु 14,15 भी राष्ट्रपति, राज्यपाल को निर्वाचन अधिसूचना जारी करने का अधिकार निर्वाचन आयोग की सलाह के अनुरूप ही जारी करने का अधिकार देते है
भारत मे निर्वाचन सुधार
निम्न चरणों के माध्यम से समझ सकते है-
प्रथम चरण-(1950 -1996)
1.मतदान की आयु 18 वर्ष निर्धारित(61 वे संविधान संशोधन
2.फोटोयुक्त पहचान पत्र
4. दो से अधिक निर्वाचन क्षेत्र से चुनाव लड़ने पर पाबन्दी
5.उम्मीदवार की death पर चुनाव कैंसिल नही होना
द्वितीय चरण-1996-2000
1.राष्ट्रपति उपराष्ट्रपति के चुनाव में क्रमसः 50-50,20-20 अनुमोदक व प्रस्तावक
2.जमानत धन 15000 रू तय
तृतीय चरण(2000-अबतक)
1.vvpat
2.प्रॉक्सी मतदान
3exitpoll प्रतिबंध
4.nota का प्रावधान
5.25 जनवरी राष्ट्रीय मतदाता दिवस
6.20000 से ज्यादा चुुुनन
7.पिंक बूथ
8.जीपीएस आधारित evm
10.c- विजिल app(100 मिन.विवाद निपटने हेतु)
अधिनियम संशोधन 1988 से इस प्रकार के संशोधन किये गये हैं।
तोमिये ओहारा
तोमिये ओहारा (大原 富枝, 28 सितंबर, 1912 - 27 जनवरी, 2000) एक जापानी उपन्यासकार थीं। वे अपने उपन्यास "ए वुमन कॉल्ड एन" के लिए जानी जाती है ।
प्रारम्भिक जीवन एवं शिक्षा
ओहारा का जन्म 28 सितंबर, 1912 को जापान के कोच्चि में हुआ था। उसके पिता एक प्राथमिक स्कूल के प्रिंसिपल थे और उनके पास एक व्यापक पुस्तकालय था, जिसमे ओहारा कभी भी पढ़ सकती थी। जब वे 10 साल की थी तब उनकी मां की मौत हो गई थी । उन्होंने 1927 से तक कोच्चि जोशी शिहान गाको में पढ़ाई की, लेकिन क्षयरोग (टीबी) से ग्रस्त होने के बाद उन्हें वह छोड़ना पड़ा। वे 1938 तक स्वास्थ्यालय में ही रहीं।
साहित्यिक जीवन
उपन्यासकार के रूप में ओहारा का जीवन तब शुरू तब शुरू हुआ जब वे स्वास्थ्यालय में टीबी से उबर रही थीं । उन्होनें 1935 में अपनी पहली कहानी लिखी। हालांकि, उन्हें केवल अपनी 1938 की कहानी शुकू शुसेई (祝出征) के बाद ही एक लेखक के रूप में ख्याति मिली, जिसे अकुतागावा पुरस्कार के लिए शॉर्टलिस्ट किया गया था। इसके बाद वह टोक्यो जाने के बाद 1941 में बंजी शुतो मैगजीन की सदस्य बनीं।
उनका क्षयरोग 1955 में फिर उभरा और तक चला। उन्होंने 1957  में सुतोमई त्सुनबो (ストマイつんぼ) शीर्षक से एक लघु कहानी संग्रह प्रकाशित किया, जिसने महिला साहित्य पुरस्कार जीता । संग्रह में कहानियां एक स्वास्थ्यालय में रहने वाले रोगियों के बारे में हैं।
इसके बाद उन्होंने १९६० में "ए वुमन कॉल्ड एन" (婉という女, एन तो ईयू ओन्ना) लिखी। इसने मैनीची पब्लिशिंग कल्चर अवॉर्ड और नोमा लिटरेरी प्राइज जीता । 1970 में प्रकाशित उनके उपन्यास ओयुकी: तोसा इचिजो-के नो होकाई (於雪-土佐一條家の崩壊) ने भी महिला साहित्य पुरस्कार जीता।
1976 में ओहारा कैथोलिक धर्म में परिवर्तित हो गईं। उसके बाद की कुछ किताबों पर उनके नए धर्म का स्पष्ट प्रभाव पड़ा।
1990 में उन्हें ऑर्डर ऑफ थे सेक्रेड ट्रेजर, तीसरे वर्ग से सम्मानित किया गया। साहित्य का ओहारा तोमी संग्रहालय 1991 में खोला गया। उन्हें 1998 में जापान आर्ट अकादमी का सदस्य नामित किया गया था । 27 जनवरी, 2000 को ओहारा का निधन हो गया।
उपदंश
उपदंश (Syphilis) एक प्रकार का गुह्य रोग है जो मुख्यतः लैंगिक संपर्क के द्वारा फैलता है। इसका कारक रोगाणु एक जीवाणु, 'ट्रीपोनीमा पैलिडम' है। इसके लक्षण अनेक हैं एंव बिना सही परीक्षा के इसका सही पता करना कठिन है। इसे सीरोलोजिकल परीक्षण द्वारा चिन्हित किया जाता है। इसका इलाज पेन्सिलिन नामक एण्टीबायोटिक से किया जाता है। यह सबसे प्राचीन और कारगर इलाज है। यदि बिना चिकित्सा के छोड़ दिया जाये तो यह रोग हृदय, मस्तिष्क, आंखों एंव हड्डियों को क्षति पहुंचा सकता है।
इसकी उत्पत्ति के कारणों के मुख्य रूप से आघात, अशौच तथा प्रदुष्ट योनिवाली स्त्री के साथ संसर्ग बताया गया है। इस प्रकार यह एक औपसर्गिक व्याधि है जिसमें शिश्न पर ब्रण (sore) पाए जाते हैं। दोषभेद से इनके लक्षणों में भेद मिलता है। उचित चिकित्सा न करने पर संपूर्ण लिंग सड़-गलकर गिर सकता है और बिना शिश्न के अंडकोष रह जाते हैं।
आयर्वेद में उपदंश के पाँच भेद बताए गए हैं जिन्हें क्रमश:, वात, पित्त, कफ, त्रिदोष एवं रक्त की विकृति के कारण होना बताया गया है। वातज उपदंश में सूई चुभने या शस्त्रभेदन सरीखी पीड़ा होती है। पैत्तिक उपदंश में शीघ्र ही पीला पूय पड़ जाता है और उसमें क्लेद, दाह एवं लालिमा रहती है। कफज उपदंश में खुजली होती है पर पीड़ा और पाक का सर्वथा अभाव रहता है। यह सफेद, घन तथा जलीय स्रावयुक्त होता है। त्रिदोषज में नाना प्रकार की व्यथा होती है और मिश्रित लक्षण मिलते हैं। रक्तज उपदंश में व्रण से रक्तस्राव बहुत अधिक होता रहता है और रोगी बहुत दुर्बल हो जाता है। इसमें पैत्तिक लक्षण भी मिलते हैं। इस प्रकार आयुर्वेद में उपदंश शिश्न की अनेक व्याधियों का समूह मालूम पड़ता है जिसमें सिफ़िलिस, सॉफ्ट शैंकर (soft chanchre) एवं शिश्न के कैंसर सभी सम्मिलित हैं।